

ประกาศเทศบาลตำบลโพนสูง

เรื่อง หลักเกณฑ์มาตรการ และแนวทางปฏิบัติเกี่ยวกับการจัดการข้อร้องเรียน

การทุจริตและประพฤติมิชอบของเจ้าหน้าที่เทศบาลตำบลโพนสูง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เทศบาลตำบลโพนสูงมีแนวปฏิบัติการจัดการเรื่องร้องเรียนการทุจริต/แจ้งเบาะแส ด้านการทุจริตและ ประพฤติมิชอบ เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริต และการส่งเสริมคุ้มครองจริยธรรมในเทศบาลตำบลโพนสูง เพื่อให้การดำเนินการด้านการป้องกันและปราบปรามการทุจริตของเทศบาลตำบลโพนสูงเป็นไปตามอำนาจหน้าที่ให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต ภาครัฐ จึงกำหนด หลักเกณฑ์ มาตรการ และแนวทางการปฏิบัติเกี่ยวกับการจัดการข้อร้องเรียน กรณีเกิดการทุจริตและประพฤติมิชอบ ของเจ้าหน้าที่ของเทศบาลตำบล โพนสูง ดังนี้

ข้อ 1 ประกาศนี้เรียกว่า “ประกาศเทศบาลตำบลโพนสูงเรื่อง หลักเกณฑ์มาตรการ และแนวทางปฏิบัติเกี่ยวกับการจัดการข้อร้องเรียน กรณีเกิดการทุจริตและประพฤติมิชอบของเจ้าหน้าที่ของเทศบาลตำบลโพนสูง”

ข้อ 2 บทนิยามในประกาศนี้

“เจ้าหน้าที่” หมายความว่า ข้าราชการ พนักงานเทศบาล และพนักงานจ้างในเทศบาลตำบลโพนสูง

“ทุจริต” หมายความว่า การแสวงหาประโยชน์ที่มีควรได้โดยชอบด้วยกฎหมายสำหรับตนเองหรือผู้อื่น

“ประพฤติมิชอบ” หมายความว่า การที่เจ้าหน้าที่ปฏิบัติ หรือละเว้นการปฏิบัติการอย่างใดในตำแหน่งหรือหน้าที่ หรือใช้อำนาจในตำแหน่งหรือหน้าที่อันเป็นการฝ่าฝืนกฎหมาย ระเบียบ ข้อบังคับ คำสั่ง อย่างใดอย่างหนึ่ง ซึ่งมุ่งหมายจะควบคุมดูแลการรับ การเก็บรักษา หรือการใช้เงินหรือทรัพย์สินของส่วนราชการ ไม่ว่าการปฏิบัติหรือละเว้นการปฏิบัตินั้นเป็นการทุจริตด้วยหรือไม่ก็ตาม และให้หมายความรวมถึงการประมาทเลินเล่อในหน้าที่ดังกล่าวด้วย

“ข้อร้องเรียน” หมายความว่า ข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบ ของเจ้าหน้าที่ของรัฐในสังกัด และข้อกล่าวหาเจ้าหน้าที่ของรัฐที่ไม่ได้ปฏิบัติหน้าที่ราชการด้วยความรับผิดชอบต่อ ประชาชน ไม่มีคุณธรรม จริยธรรม ไม่คำนึงถึงประโยชน์ส่วนรวมเป็นที่ตั้งและไม่มีธรรมมาภิบาล ตามที่มีกฎหมาย ระเบียบ แบบแผนของทางราชการที่เกี่ยวข้องได้กำหนดไว้

“การตอบสนอง” หมายความว่า การส่งต่อให้แก่หน่วยงานที่เกี่ยวข้อง การตรวจสอบและนำเรื่องร้องเรียนเข้าสู่กระบวนการสอบสวนข้อเท็จจริง แจ้งตักเตือน ดำเนินคดีหรืออื่น ๆ ตามระเบียบข้อกฎหมาย พร้อมกับแจ้งให้ผู้ร้องเรียน ทราบผลหรือความคืบหน้าของการดำเนินการภายในเวลา สิบห้าวัน ทั้งนี้ กรณีที่ข้อร้องเรียนไม่ได้ระบุชื่อและที่อยู่หรือ หมายเลขโทรศัพท์ที่ติดต่อได้หรืออีเมล์ติดต่อของผู้ร้องเรียนจะพิจารณาการตอบสนองสิ้นสุดที่การนำเรื่องร้องเรียนเข้าสู่กระบวนการสอบสวนข้อเท็จจริง แจ้งตักเตือนดำเนินคดีหรืออื่นๆ ตามระเบียบข้อกฎหมาย

ข้อ 3 หลักเกณฑ์และรายละเอียดในการร้องเรียน

3.1 หลักเกณฑ์การร้องเรียน

3.1.1 เรื่องที่จะนำมาร้องเรียนต้องเป็นเรื่องที่ผู้ร้องได้รับความเดือดร้อนหรือเสียหาย อัน เนื่องมาจากเจ้าหน้าที่ของเทศบาลตำบลโพนสูงในเรื่องดังต่อไปนี้

(1) กระทำการทุจริตต่อหน้าที่ราชการ

(2) กระทำความผิดต่อตำแหน่งหน้าที่ราชการ

(3) ละเลยหน้าที่ตามที่กฎหมายกำหนดให้ต้องปฏิบัติ

(4) ปฏิบัติหน้าที่ล่าช้าเกินสมควร

(5) กระทำการนอกเหนืออำนาจหน้าที่ หรือขัดต่อกฎหมาย

3.1.2 เรื่องที่ร้องเรียนต้องเป็นเรื่องที่มีมูล มิใช่ลักษณะกระแสข่าวที่สร้างความเสียหายแก่ บุคคลที่ขาดหลักฐานแวดล้อมที่ปรากฏชัดแจ้ง ตลอดจนขาดพยานบุคคลแน่นอน

3.2 ข้อร้องเรียนให้ใช้ถ้อยคำสุภาพและต้องระบุข้อมูลต่อไปนี้

3.2.1 ชื่อและที่อยู่ของผู้ถูกร้องเรียน

3.2.2 ชื่อหน่วยงานหรือเจ้าหน้าที่ที่เกี่ยวข้องที่เป็นเหตุแห่งการร้องเรียน

3.2.3 การกระทำทั้งหลายที่เป็นเหตุแห่งการร้องเรียน พร้อมทั้งข้อเท็จจริงหรือพฤติการณ์ตามสมควรเกี่ยวกับการกระทำดังกล่าว (หรือแจ้งเบาะแสการทุจริตของเจ้าหน้าที่อย่างชัดเจนเพื่อดำเนินการสืบสวน สอบสวน)

3.2.4 คำขอของผู้ร้องเรียน

3.2.5 ลายมือชื่อของผู้ร้องเรียน

3.2.6 ระบุวัน เดือน ปี

3.2.7 ระบุพยานเอกสาร พยานวัตถุพยานบุคคล (ถ้ามี)

3.3 กรณีการร้องเรียนที่มีลักษณะเป็นบัตรสนเท่ห์จะรับพิจารณาเฉพาะรายที่ระบุหลักฐานกรณีแวดล้อม ปรากฏชัดแจ้ง ตลอดจนชี้พยานบุคคลแน่นอนเท่านั้น

3.4 เรื่องร้องเรียนที่อาจไม่รับพิจารณา

3.4.1 ข้อร้องเรียนที่มิได้ทำเป็นหนังสือ

3.4.2 ข้อร้องเรียนที่ไม่ระบุพยานหรือหลักฐานที่เพียงพอ

3.4.3 ข้อร้องเรียนที่ไม่มีรายการตามข้อ 3.2

3.5 ช่องทางการร้องเรียน ผู้ร้องเรียนสามารถส่งข้อความร้องเรียนผ่านช่องทาง ดังนี้

3.5.1 ส่งข้อร้องเรียนหรือร้องเรียนด้วยตนเองโดยตรงที่ สำนักปลัดเทศบาลตำบลโพนสูง เลขที่ 109 หมู่ 1 ตำบลโพนสูง อำเภอไชยวาน จังหวัดอุดรธานี 41290

3.5.2 ร้องเรียนผ่านเว็บไซต์สำนักงานที่ www.phonsungcity.go.th (ศูนย์รับเรื่องร้องเรียน)

3.5.3 ร้องเรียนทางตู้ไปรษณีย์ - หนังสือร้องเรียน (ลงซื่อผู้ร้องเรียน) – บัตรสนเท่ห์ (ไม่ลงซื่อร้องเรียน)

3.5.4 ร้องเรียนทางโทรศัพท์ 042219728

3.5.5 ร้องเรียนทางเฟซบุ๊ค “เทศบาลตำบลโพนสูง”

3.5.6 ร้องเรียนทาง LINE เทศบาลตำบลโพนสูง

แผนผังการจัดการเรื่องร้องเรียนทุจริตและประพฤติมิชอบ

|  |
| --- |
| ๑. ร้องเรียนด้วยตนเอง ณ สํานัก ปลัดเทศบาลตําบลโพนสูง |

|  |
| --- |
| 2.ร้องเรียนผ่านเว็บไซต์ สํานักงานเทศบาลhttps://www.phonsungcity.go.th |
| ศูนย์ปฏิบัติการต่อต้านการทุจริตฯ สํานักงานเทศบาลตําบลโพนสูง รับเรื่องร้องเรียน |
| ๓. ร้องเรียนผ่านทางโทรศัพท์ 042219729 |

|  |  |
| --- | --- |
| 4. ร้องเรียนผ่านทาง www.facebook.com/เทศบาลตําบลโพนสูง | |
| ประสานงานหน่วยงานที่รับผิดชอบ ดําเนินการตั้งกรรมการตรวจสอบข้อเท็จจริง 15 วันทำการ |
| 5. ร้องเรียนผ่านตู้ไปรษณีย์ ถึงสํานักงานปลัด เทศบาลตําบลโพนสูง เลขที่ 109 หมู่ที่ 1 ตำบลโพนสูง อำเภอไชยวาน จังหวัดอุดรธานี 41290  มีมูล |

ไม่มีมูล

|  |
| --- |
| เสนอผู้บังคับบัญชาดำเนินการตามระเบียบกฏหมายที่เกี่วข้องต่อไป 1 วันทำการ |

|  |
| --- |
| ยุติเรื่อง |

|  |
| --- |
| สิ้นสุดการดําเนินการ รายงานผลให้ผู้ร้องเรียนทราบ |

จึงขอประกาศมาเพื่อทราบโดยทั่วกัน

ประกาศ ณ วันที่ 3 เดือน ตุลาคม พ.ศ. ๒๕65



(นายทวีศักดิ์ เล้าเจริญชัย)

นายกเทศมนตรีตำบลโพนสูง